CELEX: 62016TN0261
Language: mt
Date: 2016-05-25 00:00:00
Title: Kawża T-261/16: Rikors ippreżentat fil-25 ta’ Mejju 2016 – Il-Portugall vs Il-Kummissjoni

25.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/52
            
         Rikors ippreżentat fil-25 ta’ Mejju 2016 – Il-Portugall vs Il-Kummissjoni
   (Kawża T-261/16)
   (2016/C 270/60)
   Lingwa tal-kawża: il-Portugiż
   
      Partijiet
   
   
      Rikorrenti: Ir-Repubblika Portugiża (rappreżentanti: L. Inez Fernandes, M. Figueiredo, P. Estêvão u J. Saraiva de Almeida, aġenti)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni ta’ Implimentazzjoni tal-Kummissjoni (UE) 2016/417, tas-27 ta’ Marzu 2016, li teskludi mill-finanzjament tal-Unjoni Ewropea ċertu nfiq imġarrab mill-Istati Membri skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (ĠU L 75, p. 16), fil-parti fejn teskludi mill-finanzjament l-ammont ta’ EUR 385 762,22 fir-rigward tal-infiq iddikjarat mill-Portugall bħala miżuri ta’ għajnuna speċifika skont l-Artikolu 68 tar-Regolament tal-Kunsill (KE) Nru 73/2009, tad-19 ta’ Jannar 2009, għas-snin finanzjajri 2011, 2012 u 2013;
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq ksur tal-Artikolu 46(2) tar-Regolament tal-Kummissjoni Nru 1122/2009 – Osservanza mill-awtoritajiet Portugiżi tar-regoli kollha relatati mal-“pagament addizzjonali għal kull ras ekwivalenti ta’ baqra li tal-ħalib” bħala għajnuna speċifika stabbilita mill-Gvern tal-Portugall skont l-Artikolu 86 tar-Regolament tal-Kunsill Nru 73/2009.
            
         
               2.
            
            
               It-tieni motiv ibbażat fuq ksur tal-Artikolu 31(2) tar-Regolament tal-Kunsill Nru 1290/2005, talli ma ġewx issodisfati r-rekwiżiti stabbiliti mill-Kummissjoni fil-linji gwida uniformi tad-dokument Nru VI/5330/97, għall-applikazzjoni ta’ korrezzjoni finanzjarja b’rata fissa ta’ 2 %.